ming030890/wiki-yue-high-quality huggingface dataset:
蘇拉特

蘇拉特係印度古吉拉特邦第二大城，亦都係印度第八大城，人口超過四百萬。

氣候
蘇拉特屬熱帶莽原氣候，乾濕兩季分明。
複諧運動

喺物理學上，複諧運動（英文：complex harmonic motion，CHM）係簡諧運動嘅進階版本，會考慮埋空氣阻力同摩擦力呢啲撈絞嘢嘅影響。
複製保護

複製保護（copy protection）喺軟件工程上係指為咗防止啲人用翻版而喺隻軟件入面落嘅一啲措施。複製保護係頗具爭議性，被認為係令畀錢買正版嘅用家帶來不便，甚至試過整壞畀錢用家嘅資料，反而真係用翻版嘅人因為用嘅係 ｢拆｣（crack）咗嘅版本，根本唔會受到複製保護影響。
源碼嘅複製保護可能會用到代碼難讀化；二進制格式嘅一般用家用嘅軟件就可能會加密，亦好多時會同硬件有關嘅。
複製兒魂

《複製兒魂》係套加拿大嘅恐怖片、科幻片，片長102分鐘，2004年7月8號上畫。
複製羊多利

多利（Dolly，代號6LLS，1996年7月5號—2003年2月14號）係隻家羊（Ovis aries）乸。係用成年體細胞，通過細胞核轉移技術，第一次成功複製嘅哺乳動物。
首先攞隻白面芬多斯羊乸嘅𢆡細胞出嚟。再將黑面蘇格蘭羊嘅卵細胞（未受精）細胞核拎走。放𢆡細胞嘅核入卵細胞度，電棘。分裂緊嘅細胞放入代母羊子宮，試咗 277個胎，多利出世。
多利喺2003年2月14號因病被人道毁滅。
複製殺人魔

《複製殺人魔》（英文：Replicant）係2001年首映嘅美國科幻動作電影，由林嶺東執導，尚格雲頓主演。
複製人徐福

《複製人徐福》（英文：Seo Bok，韓文：서복）係一套2021年4月15號上畫嘅韓國科幻動作片，由孔劉、朴寶劍領銜主演，導演李勇周（韓文：이용주 (영화 감독)）。
複誦

複誦（rehearsal）喺認知心理學上係指喺腦海入面重複噉啟動一件資訊，令個人一路記住件資訊。
複辭

複辭係種修辭方法，即係指將同一個字詞多次用喺同一個子句，每次表達唔同嘅意思。複辭可以係將同一個字詞，中間隔住其他字詞用，或者緊相連接嚟用，唔同用法會令到啲字喺句中有唔同嘅詞性（轉品）同意思。複辭係複疊嘅一種，同時可以係用到反複。

例子
「老吾老，以及人之老；幼吾幼，以及人之幼。」《孟子．齊桓晉文事章》
→ 粵譯：「尊重自己（屋企）嘅老人家，從而推廣到尊重其他老人家；照顧自己（屋企）嘅細路仔，從而推廣到照顧其他細路仔。」
第一個「老」係動詞，意思係尊重；第二個「老」係名詞，意思係老人家。
第一個「幼」係動詞，意思係照顧；第二個「幼」係名詞，意思係細路仔。
「君君，臣臣，父父，子子。」《論語》
艾比字節

艾比字節（粵拼：ngaai6 bei2 zi6 zit3）；港澳地區叫艾比位元組[未記出處或冇根據]；全名係艾薩比位元組或艾薩比字節（英文：Exa Binary Byte，簡稱EiB），佢係一種資訊計量單位。

同艾字節嘅對比
雖然話艾比字節同艾字節都有主好密切嘅關係，兩者可以係同義，又可以係1018位元組，啫係1,000,000,000,000,000,000位元組，但係佢哋嘅計算方法都有唔同。因為艾字節係用十進制計，而艾比字節係二進制嘅單位嚟計嘅。
艾殊利威廉斯

艾殊利威廉斯（英文：Ashley Williams，1984年8月23號—）係英國男足球員，身高183 厘米，重75 千克，踢後衛，2001年出道。

葳蕤史
呢節要加長。
艾殊利高

艾殊利高（粵拼：ngaai6 syu4 lei6 gou1，英文：Ashley Cole，1982年12月20號—）係個退咗役嘅英倫足球員，司職後衛，舊時效力過英超球會阿仙奴同埋車路士足球會。
艾殊莉緹絲黛爾

艾殊莉緹絲黛爾（粵拼：ngaai6 syu4 lei6 tai4 si1 doi6 ji5，英文：Ashley Tisdale，1985年7月2號—）係個美國女演員、歌手同模特兒。佢喺1995年出道，出名嘅作品有《歌舞青春》系列。
艾殊莉芭迪

艾殊莉芭迪（英文：Ashleigh Barty，1996年4月24號—）係澳洲女子網球員同木球員，喺葉士域治（英文：Ipswich, Queensland）出世。1.66米高。

運動員生涯
艾殊莉芭迪係右手揸拍，2010年轉打網球職業賽。
2014年到2016年，艾殊莉芭迪曾經暫別網球壇，轉做木球員，代表Brisbane Heat（英文：Brisbane Heat）出戰職業賽事。
喺2022年3月23號，芭迪再次宣佈退役。
艾比度

艾比度（Éric Abidal，1979年7月11號—）係法國一足球員，司職左閘，效力緊西班牙甲組足球聯賽球會巴塞隆拿足球會。
萊里達

萊里達（加泰羅尼亞文：Lleida）係西班牙加泰隆尼亞萊里達省嘅首府。
萊陽

萊陽係中國山東煙臺一個縣級市，總面積1732平方公里，人口89萬。
萊蕪區

1992年至2019年1月，佢係萊蕪市兩個市轄區之一，叫萊城區。
萊西涅納

萊西涅納（西班牙文：Leciñena）係西班牙亞拉岡薩拉戈薩省一座城，住1千人。
萊赫·華里沙

萊赫·華里沙（Lech Wałęsa）（波蘭文，國際音標：發音：[ˈlɛɣ vaˈwɛ̃sa] ( 聽)，1943年9月29號—）係波蘭社會運動分子同政治人。佢係團結工會領袖同波蘭共和國總統（1990年至1995年）。1981年《時代雜誌》選做年度風雲人物，1983年得諾貝爾和平獎。
佢一直帶住團結工會，反抗當時波蘭共產黨。共產黨冧檔後，波蘭可以民選總統，佢亦當選。
萊頓

萊頓（Leiden）係荷蘭南荷蘭一座城，人口12萬。
萊西

萊西係中國山東青島一個縣級市，總面積1568平方公里，人口75萬。
福建幫

福建幫指福佬黑社會。有時係指由香港嘅福建人新移民組成香港人嘅三合會社團，或者已社團合法化叫做：鄉親會、宗親會、同鄉會等等。另外又可以指係而家喺中國大陸福建省嘅黑幫。後者可以話係大圈仔，但係南方人同埋中國南方媒體講「大圈幫」，通常係強調大陸北方人犯罪組織，否則會強調「字頭」去區別。

20世紀或之前
而家媒體指北角、元朗等地係香港福建幫「地頭」同埋工聯會「鐵票」地區，重踢爆兩者同屬「左派」。去返二十世紀五十至六十年代，特別係北角係六七暴動主要香港親共人士「基地」。
   北角有人又叫佢做「小福建」，因為好多居民係福建鄉下同埋福建人開好多鋪頭。六十年代之前好多福佬由中國走難落到北角，到六七暴動時支持其他左派工會同學生。而華豐國貨正正就係左派暴亂大本營指揮部，平時都係得中資銀行同埋宿舍。
各地福建黑幫活躍，當中福清幫（又叫福龍幫）就出自福建福清市。台灣叫當地福建幫做簡義幫。自清朝到中華人民共和國改革開放前，好多大陸人同埋福清人都偷渡去外國。日本福佬由於生活艱難，就組織福清人同鄉會，但後來福清幫就變成黑社會並擴張至全球，單就東京壟斷地下賭場就係主要收入來源。香港媒體亦有報導，福清幫源自福清縣，佢同日本山口組、美國黑手黨、舊中國三合會有交流，合作做東亞地區販毒同地下賭場。

2000年代開始
喺香港反修例運動期間：2019年7月20號，激進建制派藍絲組織「守護香港大聯盟」到添馬公園進行「撐警」集會，台上發言人石鏡泉向在場人士（福建人）傳授「打仔秘笈」。第二日就發生七二一元朗襲擊事件，「白衫人」同埋何君堯發生爭議性關係（有自稱「福建實力」人士要畀「能量」何議員，何生就叫對方做「英雄」）。同年8月11號發生「811」北角暴力事件，有打市民人士自稱做中國人或者福建人。8月17號上述組織又發起集會，亦都有好多福建人撐場。另外喺發生無差別暴力事件之後，親中共聲音話福建人表現出「愛國主義」；中共黨報如《人民日報》同埋《環球時報》都重叫「愛港愛國」人士出街「備戰」 。
當其時嘅香港中聯辦主任係福建仙遊人王志民，佢係80年代解放軍重要俾媒體踢爆同福建幫派關係好深。2020年1月王被國務院提早換走，職位由浙江義烏人駱惠寧接任。
2020年農曆新年前，區選落選人兼建制派福建人許清安，重用「許清安辦事處主辦」身份舉辦賀年活動，向人送揮春同年糕。
福建

福建喺中國嘅東南沿海。西南面係廣東，西面係江西，北面係浙江，東面同台灣島隔海相望。
政治上，福建而家係由中華人民共和國嘅福建省同埋中華民國嘅福建省分治。前者差唔多佔有全個福建嘅大部分地方，尤其係陸地部份，以福州市為省會；而後者就管理金門、烏坵、馬祖等等嘅沿岸島嶼，省政府設喺金門縣嘅金城鎮。
南洋唔少華人祖先都係嚟自福建，尤其係閩南廈門、漳州、泉州等等以及福州、福清、莆田等地方；而喺美國，近年就多咗好多閩東福州移民。喺香港，閩南人多數聚居北角，閩東福州人多數聚居荃灣、西環，平日大家所叫嘅「福建話」，其實都係指閩南話，而閩東福州人講嘅語言叫閩東話，或者福州話。
福建中學附屬學校

福建中學附屬學校（Fukien Secondary School Affiliated School）喺九龍觀塘區嘅油塘油塘邨第二期（近油翠苑）度，係一間男女直資嘅英文小學。佢同福建中學有緊密嘅關係，符合升班資格嘅學生可以優先被福建中學錄取。
福建土樓

福建土樓（粵拼：fuk1 gin3 tou2 lau4）係指福建西南獨有、利用冇加工嘅生土，夯築承重生土墙壁構成嘅群居同埋防衛一嘅大型屋企，客家人叫佢「生土樓」（saang1 tou2 lau4）。福建省嘅土樓約莫有三千多座，主要分布喺龍岩市嘅永定同埋漳州市嘅南靖、平和、華安地區。
最早學術界叫佢「客家土樓」（haak3 gaa1 tou2 lau4），之不過打後發現閩南人都有起土樓，因此今日改叫佢做「福建土樓」。
福布斯權力榜

福布斯雜誌全球最有權力人物排行榜（或者叫全球最有權力人物）嘅評選喺2009年開始，由美國嘅《福布斯》雜誌根據總收入、媒體排名同社會影響力等各方面進行綜合排名之後制定嘅。每一億人口設一個席位，2009年有67位，2010年有68位，2011年有70位，2012年有71位，2013年有72位，2014年有72位。
莎儂·多赫提

莎儂·多赫提（英文：Shannen Doherty，1971年4月12號—2024年7月13號）係美國女演員，演出過多部電影同電視劇。

簡歷
莎儂·多赫提1971年喺田納西州孟非斯出世喺加利福尼亞州洛杉磯成長。佢由細就夢想成爲一名演員，10歲時出演電視劇《梅菲神父（英文：Father Murphy）》而出道。2024年7月13號因乳癌而過世，享年53歲。
莊鶴堅斯

莊鶴堅斯（英文：Johns Hopkins，1795年5月19號—1873年12月24號）係美國一個有錢佬同慈善家。
莎士比亞嘅劇作

莎士比亞劇作係指莎士比亞嘅劇作，出名嘅有《羅密歐與茱麗葉》同《仲夏夜之夢》。
莊鶴堅斯大學

莊鶴堅斯大學（英文：Johns Hopkins University），國語譯約翰霍普金斯大學，係美國馬利蘭州巴爾的摩一間私立大學，1876年創校，係美國頭一間研究型大學。個名嚟自創辦大學嘅美國慈善家莊鶴堅斯。
2020年武漢肺炎大爆發，莊鶴堅斯大學一路整理同發佈國際疫情資料，比世界衞生組織更快更準，所以畀好多媒體引用。
莊麥堅

莊麥堅（英文：John McGinn，1994年10月18號—）係蘇格蘭男足球員，身高178厘米，重66千克，踢中場，2012年出道。

葳蕤史
呢節要加長。
萬達廣場

萬達廣場（粵拼：maan6 daat6 gwong2 coeng4）係中國大陸房地產企業——萬達集團，喺中國大陸各個城市出錢起嘅一間有娛樂、餐飲、購物、金融、酒店同私人公寓等功能嘅商業廣場。其中有部分城市係地標建築，重有啲城市出現至少兩間萬達廣場（例如廣州、東莞、江門）。大連萬達集團出錢起嘅萬達廣場只限喺中國大陸，重未喺港澳臺地區搞過業務。
萬葉假名

萬葉假名（粵音：maan6 jip6 gaa2 ming4；日文：万葉仮名／まんようがな Manyōgana *）係一種古老嘅書寫系統，用嚟寫上古日語（現代日本話嘅前身）嘅。萬葉假名做嘅係直接借用漢字嚟去標示想寫嘅音節，係史上第一套做到直接噉表達日本話發音嘅書寫系統。萬葉假名亦係史上第一款假名，起碼可以追溯到去 7 世紀中嘅奈良時代。
萬葉假名當中嘅萬葉，係嚟自《萬葉集》呢本和歌總集嘅。
到咗依家，萬葉假名已經冇人會喺日常生活嗰度用，但係平假名同片假名都係由萬葉假名衍生出嚟嘅，而後者呢兩種假名到咗廿一世紀初都仲係日文書寫系統嘅其中兩條支柱。
跟住落嚟嘅羅馬化，用嘅係粵拼（粵語）同黑本式日羅（日本話）。

假借漢字
内文：假借同漢字
首先，要講講假借嘅概念。
漢字好多時都係表意不表音嘅（例子可以睇睇水等嘅象形字），但係事實表明，啲人用漢字嗰陣，好多時都會用假借嘅做法：想像一個識漢字嘅人，佢有一隻口語字詞想寫，但係又搵唔到漢字可以對應；佢可以做嘅嘢，就係由佢識嗰啲漢字當中，搵返隻係咁啱同想寫嗰隻口語字一樣讀音嘅，噉就寫到隻口語字詞出嚟。
舉例說明，香港人喺英治時期嗰陣就由英文借咗好多字詞入粵語。由英文借詞有個問題：如果粵語要由例如日本話嗰度借詞，好多時用粵音嚟讀啲日文漢字就得—
日本話口語字詞 genki 簡單講係指健康、開朗呢類嘅意思；
呢隻口語字詞用漢字寫，通常會寫做元気；
用粵語讀元氣呢兩隻漢字— jyun4 hei3；
但係，英文傳統上唔會攞漢字寫，「讀佢哋寫嘅漢字嘅粵音」呢種做法行唔通；於是乎香港人就大舉噉用假借做法，口語上借咗隻字詞過嚟，再搵啱音（或者大致啱音）嘅漢字嚟寫，例子：
英文 bus→ 粵語語音 baa1 si2→ 假借漢字巴士

歷史背景
睇埋：唐朝同中古漢語
由大約 5 至 6 世紀起（唐朝始於 7 世紀），日本開始同古代嘅唐人大規模噉進行文化交流，受漢語（尤其係唐朝嘅中古漢語）影響得好犀利，亦都全面引入漢字。噉好自然嘅係，開始有日本人嘗試用漢字嚟書寫日本話。由 7 世紀嘅奈良時代開始，日本列島嘅人就開始大規模噉用漢字寫佢哋嘅語言，淨係攞漢字嘅音唔理啲漢字嘅意思，即係例如
「想寫 ka（想像粵拼：kaa1）呢個音呀？用可呢隻漢字寫。唔好理隻漢字嘅意思係乜。」
「想寫 wa（想像粵拼：waa1）呢個音呀？用和呢隻漢字寫。唔好理隻漢字嘅意思係乜。」
「想寫 ru（想像粵拼：lu1）呢個音呀？用流呢隻漢字寫。唔好理隻漢字嘅意思係乜。」
於是就形成咗所謂嘅萬葉假名，會寫出好似以下噉嘅文字。以下段嘢出自《萬葉集》 17/4025 ，當中粗體嗰啲唔係萬葉假名，而係訓讀日文漢字：

音表
睇埋：五十音圖
以下係每款日本話音節對應嘅萬葉假名。下面個表要點睇：例如阿安英... 係「有畀人用嚟寫 a 音節嘅萬葉假名」，可何加... 係「有畀人用嚟寫 ka 音節嘅萬葉假名」，久九口... 係「有畀人用嚟寫 ku 音節嘅萬葉假名」... 如此類推。
亦要留意嘅係，萬葉假名並冇咩統一嘅標準，例如想寫 u（想像粵拼：u1）呢款音節嗰陣，可能一位作者用宇嚟寫而另一位作者用羽嚟寫。讀者 get1 到個意思就算。

演變
内文：平假名同片假名
萬葉假名畀唔少日本人詬病：日本話一個特性係啲字詞多音節，一隻字詞好多時起碼幾段音節咁長，唔似得上古漢語等嘅古代漢語噉傾向一隻字詞一段音節，即係話當時嘅日本人寫一隻字詞（表達一個完整嘅意思）閒閒哋就要用成三四隻漢字，被指係好冇效率。於是乎後嚟嘅日本人就對漢字做出簡化，形成好似
「想寫 a 音嗰陣吓吓都要寫阿呢隻咁多筆劃嘅漢字，寫到手都軟埋。今後對阿做簡化，寫做ア算數。」
「想寫 ki 音嗰陣吓吓都要寫機，寫到手都軟埋。今後簡化做キ。」
「想寫 ri 音嗰陣吓吓都要寫利，寫到手都軟埋。今後簡化做リ。」
（詳情可以睇下面左圖）
噉嘅諗頭，最後就形成咗平假名同片假名。呢啲純表音嘅假名及後成為咗日文書寫當中不可或缺嘅部份，到咗廿一世紀初都仲係日文書寫嘅基準。
片假名嘅起源：由每隻萬葉假名度攞隻字嘅其中一部份，以後就用簡化咗嗰個符號寫嗰個音。片假名嘅起源：由每隻萬葉假名度攞隻字嘅其中一部份，以後就用簡化咗嗰個符號寫嗰個音。 就算到咗廿一世紀初，平假名同片假名依然係日文書寫嘅其中一個根基。幅相係喺 2014 年影到嘅。就算到咗廿一世紀初，平假名同片假名依然係日文書寫嘅其中一個根基。幅相係喺 2014 年影到嘅。
萬貞兒

萬貞兒（1428年—1487年），跟謚號叫恭肅端順榮靖皇貴妃，通稱萬貴妃，係明憲宗朱見深嘅皇貴妃。佢本嚟係宮女（答應），做朱見深嘅保姆，之後做咗佢嘅寵妃。萬貞兒同吳皇后爭寵，以吳皇后杖打自己做原因，逼朱見深廢皇后。之後萬貞兒生咗皇長子，令佢升做皇貴妃。但因為皇長子好快就死咗，佢對其他妃嬪心狠手辣，逼過其他妃嬪落仔，更殺害朱祐樘（後嚟嘅明孝宗）嘅生母紀淑妃。雖然萬貞兒一直受朱見深專寵，但佢始終都做唔到皇后。
萬輻瑪利亞

《萬輻瑪利亞》（英文：Alpha Maria），係港台電視劇集，由陳茗倫、楊英偉、周漢寧、陳海寧、梁翠珊主演，王韻詩、梁健邦執導。劇集走黑色幽默風格，劇情用一個受輻射影響嘅家庭同佢哋嘅住家工人做主軸。劇集由2019年10月27號到12月1號逢禮拜日 20:30-21:00 喺港台電視31首播，總共6集。
萬遊攻略

《萬遊攻略》（Ten Thousand Tours）係香港電視娛樂製作嘅遊埠節目，由強尼、潘杰寧、盧慧敏、陳俞希主持，喺2020年5月18號到6月3號逢禮拜一到五22:30－23:00喺ViuTV播。節目主持會用一萬蚊港紙嘅預算去遊覽一個國家，包括克羅地亞、土耳其同柬埔寨。
萬華媒體

萬華媒體（英文：One Media Group，港交所：00426）前身係香港明報集團旗下嘅雜誌部門，一間響開曼群島註冊成立嘅公司，喺2005年，明報集團向香港交易所申請，將《明報週刊》注入萬華媒體，並且獨立上市。依家響香港同中國大陸出版中文雜誌。

中國滾石雜誌風波
萬華媒體響2006年獲美國果面授權，出版《滾石》雜誌中文版，第一期訪問嘅係崔健。但第二期就被上海當局叫停刊，有人懷疑可能同第一期訪問崔健有關，不過響2006年4月就復刊到依家，但已經唔係同係萬華傳媒嘅刊物。

明報集團重組後情況
響2007年1月，同樣由丹斯里拿督張曉卿擁有嘅香港《明報》、馬來西亞《南洋商報》同埋馬來西亞《星洲日報》重組，全部併入明報企業名下，並且響香港同馬來西亞兩個地方同時第一上市。萬華媒體嘅獨立上市地位，未受到呢次明報集團重組嘅影響，明報依然係萬華媒體嘅大股東。
萬載

萬載係中國江西宜春一個縣，總面積1719平方公里，人口47萬。
萬華車站

萬華車站係臺灣鐵路公司縱貫線北段嘅一個鐵路車站。
紅薑啤

紅薑啤（英文ginger ale）係汽水一種。
紅蘿蔔

紅蘿蔔，草木一種，食材一種，根菜一種。佢本身野紅蘿蔔人工栽培品種，又叫甘筍、金筍，有時寫白字叫紅蘿白。實情佢本身唔一定紅色，原種紫色，亦有好多其他色，有深紅，有白，有橙，有黃，有淺紫，有黑。
大宋南遷之後，紹興本草加入記做胡蘿匐，當時已周圍種，而且變成日常菜，至今學名亦叫胡蘿蔔。傳說穏定橙紅品種，出自荷蘭，供與荷蘭皇室，皆因皇室橙色為號，之後傳入廣州叫紅蘿蔔，唔只紅，亦傳入黃蘿蔔。拉丁學名Daucus carota subsp. sativus。講食之時，講佢根，肥厚可當菜食。
佢原產歐洲西南亞。波斯人種，要佢葉同種來食。後來人專門改良根部，大啲，好味啲，去走木心。
紫色種煲湯會染色，故此自有穏定橙色種，就解決咗問題，至受歡迎。
紅蘿蔔味甜，好啱煮餸煲湯。

文
英文稱之為carrot。

史
紅蘿蔔原產中亞、伊朗一帶。公元10世紀由伊朗引入歐洲，地中海種得最多。13世紀傳入中國。

營養
紅蘿蔔可明目、保護呼吸道同促進細路仔發育。
紅蘿蔔汁

紅蘿蔔汁，又叫甘筍汁，係用紅蘿蔔榨出嚟嘅果汁嘢飲，有豐富紅蘿蔔素，所以畀人當做健康嘢飲。
紅蔥頭

紅蔥頭，草一種，菜一種，又叫乾蔥，亁蔥頭，係蔥科植物，外表同洋蔥有啲似，但比較細粒，亦係種煮食時幾常用嘅香料。食用主要講佢嘅球莖。以前以為另一品種，依家歸佢入洋蔥變種。
蔥又寫葱，所又寫紅葱頭、乾葱、亁葱頭。
英文叫shallot。
紅藥水

紅藥水係種有機汞二鈉鹽化合物，亦係種紅色嘅消毒藥水。由於有水銀成份，加埋紅色會令人睇唔清楚個傷口，所以而家已經少好多人用。
紅蘿蔔布甸

紅蘿蔔布甸係種甜品，係用紅蘿蔔做主要材料嘅布甸。呢種布甸唔遲過16世紀已經喺英國出現，被視為紅蘿蔔蛋糕嘅前身。
萊特兄弟

萊特兄弟，奧維爾萊特（Orville Wright，1871年8月19號—1948年1月30號）同埋維爾伯萊特（Wilbur Wright，1867年4月16號—1912年5月12號），通常俾人認為係第一架可操控嘅，比空氣重嘅動力飛行器嘅發明者同埋製造者（部份人認為實際上飛機嘅真正發明者係法國發明家克雷芒阿德爾）。

早期生涯同埋研究
維爾伯1867年喺印第安納州嘅米爾維爾出世，奧維爾1871年喺俄亥俄州嘅代頓出世。兩兄弟都接受過中學嘅教育但都未有攞到文憑。
萊特兄弟喺代頓長大，並於1892年喺嗰度開咗一間單車維修、設計同埋製造嘅公司，以此嚟資助佢哋對於飛行越嚟越大嘅興趣。喺前人嘅研究成果嘅基礎之上，佢哋喺1899年開始咗佢哋嘅機械航空試驗。同其他人相比，萊特兄弟更加側重於加強飛行器控制技術，而唔係淨係追求動力嘅提升，嚟達到令飛行器升空嘅目的。佢哋研製咗三軸控制，並且建立咗一啲到依家重用緊嘅一系列控制原理。
萊特兄弟係揸第一架裝有引擎嘅飛機飛上天嘅人。佢哋兩兄弟感情好好，細個嗰陣時就一齊玩，大個咗之後一齊研究，終於有卓越嘅成就。
萊特兄弟吸收咗德國人製造滑翔機嘅經驗，製造咗自己嘅滑翔機。1903年，整咗用內燃機作動力嘅飛機。同年嘅12月17號喺基蒂霍克試飛成功，飛行時間達 59 秒。1908年，哥哥威爾伯駕駛一架新型飛機，創造咗飛行 140 分鐘嘅紀錄，佢哋兩兄弟個名好快就傳遍全球。
萊特兄弟雖然成功噉製造咗飛機，但係都繼續研究，以解決飛行上嘅難題。以前越洲渡洋需要經月累日，依家可以拎鐘點嚟計算路程。萊特兄弟可以話係人類航空史上嘅先驅者，帶領人類進入航空時代。
萊特兄弟嘅早期研究係建立係當時嘅航空學嘅文獻基礎上嘅，其中就有 Lilienthal 嘅表。但係，佢哋好快就發現斯密頓系數（一個提升同埋拖拽公式中嘅變數）係錯嘅。喺佢哋嘅僱員查理泰勒建造的風洞嘅幫助下，佢哋測試咗超過兩百種唔同形狀嘅機翼，並最終制定咗佢哋自己嘅關於機翼形狀同埋空氣壓力之間嘅關係表。佢哋喺單車、齒輪、單車引擎同埋（踩單車嗰時保持）平衡等方面得到嘅經驗同埋成果，對佢哋今後喺製造機械飛機中所取得嘅成功係至重要嘅。
值得注意嘅係，喺整個研究工程中，佢哋始終一齊做嘢，因此佢哋所作出嘅貢獻亦係唔可分開嘅。

佢哋發明嘅飛機
喺1900年至1902年期間，佢哋除咗進行 1000 幾次滑翔試飛外，重自己做咗 200 幾個唔同嘅機翼做咗成千次風洞實驗，修正咗李林塔爾嘅一啲錯咗嘅飛行數據，設計咗較大升力嘅機翼截面形狀。佢哋喺1903年製造咗第一架依靠自身動力進行載人飛行嘅飛機『飛行者1號』，呢架飛機嘅翼展（wing span）有 13.2 米，升降舵喺前，方向舵喺後，兩副兩葉推進螺旋槳由鏈條傳動，著陸裝置為滑橇式，裝有一副70千克重，功率 8.8 千瓦嘅四氣缸發動機。呢架航空史上有名嘅飛機，依家陳列喺美國華盛頓航空航天博物館（National Air and Space Museum）裏面。
1903年12月14號至17號，『飛行者1號』喺美國北卡羅萊納州基蒂霍克嘅一個沙丘上進行四次試飛。第一次由奧維爾萊特試飛，總共飛咗 36 米，留喺空中 12 秒。第四次由威爾伯萊特駕駛，總共飛咗 260 米，飛咗 59 秒。1906年，佢哋嘅飛機喺美國攞到專利發明權。
佢哋因為呢樣嘢喺1909年獲得美國國會榮譽獎。同年，佢哋創辦咗「萊特飛機公司」。威爾伯萊特喺1912年5月29號死，得45歲。之後，奧維爾萊特30年，令萊特飛機公司成為世界有名飛機製造商，資金高達百億美元。奧維爾萊特喺1948年1月30號死，終年76。
萊昂文

萊昂文（Leonese），係西班牙萊昂用嘅語言，有超過2萬人用，語言分類屬印歐語系羅曼語族嘅意大利-西羅曼語支。
萊比錫

萊比錫（粵拼：loi4 bei2 sek3；德文： Leipzig (幫手·有關)，德文讀音：/ˈlaɪptsɪç/；索布話：Lipzk）係聯邦德國澤臣州嘅州直轄市，係澤臣州第一人口大市，人口約52萬。市名源自斯拉夫話嘅Lipsk，意思係「酸橙樹」「椴樹」。座城座落喺派梭河（Pleiße）、白歐思多河、琶陀河（Parthe）三條河合流處。
1870年萊比錫人口增長超過10萬人，成為大都市。而從1190年起，萊比錫就係中歐重要嘅大型商會舉辦地。佢喺歷史上長期以來係印刷業、書市中心，重早過法蘭克福。同時萊比錫有歐洲最老嘅大學之一萊比錫大學（Universität Leipzig）。萊比錫係澤臣三角都會區嘅一部分，係個重要嘅交通樞紐，係德國東部經濟中心之一。
萊比錫燈光節

萊比錫燈光節（Lichtfest Leipzig）係德國萊比錫年度紀念活動，2009年起每年10月9號舉行，紀念1989年10月9號開始大規模爆發嘅「星期一示威」。
萊斯銀行集團

萊斯銀行集團（Lloyds Banking Group）係英國第三大金融機構，2009年由萊斯銀行收購HBOS後組成。
萊比錫戰役

萊比錫戰役係19世紀頭拿破崙戰爭嘅一場戰役，亦係拿破崙其中一場大輸嘅仗，1813年10月喺德國萊比錫打，以法國為首嘅22萬軍隊唔夠俄羅斯、普魯士、奧地利等國嘅38萬聯軍，最後拿破崙撤退返巴黎。
萊斯利·藍波特

萊斯利·藍波特（Leslie Lamport，1941年2月7號—）係美國一個電腦科學家。
萊洞

萊洞（英文：Loi Tung）係香港新界北區沙頭角一條村，喺沙頭角公路禾坑段沿路。條村係錦田鄧氏家族嘅分支村落。
廣東省地方志辦公室話，萊洞喺明清時期位處驛道，有郵鋪。以前深港未設邊境嘅時候，啲人要往來梧桐山兩邊除咗爬山就會經過嗰度。
肉絲炒麪

肉絲炒麪係廣東菜色嘅一種。雖然叫「炒麪」，但個麪底係炸脆嘅，面頭再淋上豬肉絲同芽菜嘅芡汁。
肉眼觀察

肉眼觀察（粵拼：juk6 ngaan5 gun1 caat3）係齋用眼去睇嘢，而唔用其他架撐（譬如望遠鏡、顯微鏡）幫手。天文學上唔少現象都可以肉眼觀察，好似彗星、流星雨噉。總而言之，肉眼可以喺天文學同好多五花八門嘅測試都扮咗一系列嘅感人現象。
肉穗果科

肉穗果科（粵拼：juk6 seoi6 gwo2 fo1；學名：Bataceae）係雙子葉植物綱十字花目嘅一個科。
賴明珠

賴明珠（1947年—）係臺灣苗栗縣出版界人，譯過好多村上春樹嘅作品，其中中篇小說《失落的彈珠玩具》係第一本引入臺灣嘅村上春樹小說。相對其他翻譯村上春樹嘅翻譯人，比如話中國大陸嘅林少華，賴明珠注重原著，保留好多日文嘅助語詞。
賴斯荷士莊

賴斯荷士莊（粵拼：laai6 si1 ho4 si6 zong1，英文：Lasse Hallström，1946年6月2號—）係個瑞典男導演，喺斯德哥爾摩出世。佢喺1973年出道，代表作有《總有驕陽》。
賴恩高斯寧

賴恩 高斯寧（英文：Ryan Thomas Gosling，1980年11月12號—）係個加拿大男演員、導演、編劇、監製、音樂同生意人。1993年做童星出道，2016年演出愛情歌舞片《星聲夢裡人》獲得89屆奧斯卡金像獎最佳男主角。
賴敏華

賴敏華（粵拼：laai6 man5 waa4；1959年1月—2015年10月30號）係澳門原海關關長，葡屬澳門寶安（今日嘅廣東深圳寶安區）人，1984年加入澳門保安部隊，先後做過警務總長、海關副關長（正局級）。

死
2015年10月30號晏晝，據澳門警方接報，喺氹仔海洋花園嘅一間公廁女廁入面發現一條女屍，經法醫調查後證實係賴敏華，但現場冇發現任何遺囑，初步相信佢係自殺。事後澳門特別行政區政府臨時召開發佈會宣佈賴敏華死訊，同時宣佈由保安司司長黃少澤暫代澳門海關關長職務。
賴敏華亦係澳門自1999年主權移交之後，第一位在任自殺死嘅高級官員。
賴旭輝

賴旭輝，香港親中派政治人物兼建築、測量、都市規劃及園境界人士，曾經係香港測量師學會會長。

政治立場同選舉經歷
佢係香港親中派嘅成員，不時喺業界推動香港融入中國發展，一帶一路等政策。
喺2021年9月，佢以48票當選成為香港特别行政區選舉委員會建築、測量、都市規劃及園境界委員。之後佢喺李家超無提政綱嘅情況下，有份提名李家超參與2022年香港行政長官選舉。

獲野雞大學頒發榮譽博士資格
喺2011年，佢報稱攞到美國嘅林肯大學嘅博士學位同埋資深院士，但有線新聞喺2019年報道，林肯大學其實係一間野雞大學，未獲美國當局認可，比錢就有得攞佢哋唔同嘅頭銜。
賴映彤

賴映彤（粵拼：laai6 jing2 tung4；英文：Siu Tung），係香港作曲人、填詞人、編曲人、監製、大學講師同專欄作家。佢亦係寰亞音樂旗下作曲人。
賴慰玲

賴慰玲（Winki Lai，1986年7月8號—），香港女演員同主持，而家係無綫電視經理人合約女藝員，曾經演過唔少舞臺劇，以前係香港電台節目主持。佢喺2014年嘅TVB劇集《女人俱樂部》扮後生版張慧儀之後開始多人識。佢喺2020年憑《反黑路人甲》嘅「蔣千霞（大小姐）」攞到《萬千星輝頒獎典禮2020》「最佳女配角」。
賴恩雷諾士

賴恩雷諾士（英文：Ryan Rodney Reynolds，1976年10月23號—）係個加拿大演員、監製同編劇。
蔡俊杰

蔡俊杰係香港親中派政治人物兼工業界人士。

選舉經歷
喺2021年9月，佢當選成為香港特别行政區選舉委員會工業界(第一)委員。
蔡俊彥

蔡俊彥（英文：Ryan Choi，1997年10月9號—）係香港劍擊運動員，參與花劍項目，最高世界排名曾經去過第7位。佢亦做過香港歌手呂爵安嘅大學室友。
豬肉乾

豬肉乾係豬肉制成肉乾，傳統係炭烘燒而成。豬肉乾係一片，同牛肉乾差唔多，但軟身啲。
豬肉檔

豬肉鋪 又叫 豬肉檔，主要係賣豬肉嘅鋪頭，其次係牛肉、羊肉，賣埋雞肉。 香港賣生肉要有牌照，超級市場都係咁，貨源要合法，有事就管到實，要收檔。
豬籠草

豬籠草（粵拼：zyu1 lung4 cou2；學名：Nepenthes）係豬籠草屬（zyu1 lung4 cou2 suk6）嘅植物統稱，佢係豬籠草科嘅唯一一個屬。呢樖嘢係食昆蟲嘅多年生草本植物，主要響熱帶同亞熱帶嘅亞洲地區先至搵到。

名
因為呢樖嘢生到好似個豬籠噉先至改成噉嘅名。

形態
豬籠草嘅捉蟲樽部位一覽圖
呢樖嘢有好特殊嘅樹葉，基部係扁平，中間好幼，甚至連中脈延伸到好似條攣咗嘅鬚噉。而攣鬚嘅頂度掛咗嚿長圓形嘅捉蟲窿。

所謂「食肉類植物」
茅膏菜之所以係食肉類植物，主要係喺個捉蟲樽嗰度。因為個「樽」入面有好多條好跣嘅蠟質響度，而且中間到底部嘅內壁嗰度都有成1000000條消化腺，佢識分泌出大量無色透明，稍微帶有香味嘅酸性消化液出嚟。而呢啲「消化液」可以將昆蟲定住同中毒嘅毒芹堿。平時嚟講，捉蟲樽入面成日都裝住半樽到嘅消化液，加上喺捉蟲樽嘅樽蓋入面同埋邊嗰度有好多蜜腺，而且佢哋識出又香又甜嘅蜜汁出嚟吸引啲昆蟲過嚟。如估啲昆蟲跌咗入個樽入面就走唔返出嚟，直到昆蟲中毒到死咗之後，冚唪唥嘅肢體都俾消化液搞成佢嘅營養物為止。

適應能力
呢樖嘢好鍾意喺有陽光嘅潮濕地帶嗰度生存。如估生長地區係太過乾燥嘅話，捉蟲樽係生唔到出嚟嘅。

品種
豬籠草有成好多個品種，唔同種類嘅捉蟲樽嘅樣同曬士、色都唔一樣。而最大嘅豬籠草就係馬來王豬籠草，可以去到40cm到，佢可以捉到蜈蚣同埋老鼠仔。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
豬籠草係可以用嚟入藥，佢可以醫肝炎、胃痛、高血壓同埋感冒。
豬皮

豬皮係豬身上嗰層皮，世界唔同地方都會當佢係嘢食，譬如香港就會將佢同蘿蔔、魚蛋一樣煮，又或者做車仔麪同盆菜嘅餸料。
豬科

豬科（學名：Suidae）係偶蹄目嘅一種科，包括咗豬屬、鹿豚屬、疣豬屬、非洲野豬屬、姬豬噉嘅動物。
豬紅

豬紅係指豬嘅紅，即係凝結咗嘅豬血。喺粵菜入面，豬紅通常會同韮菜、白蘿蔔一齊煮，又可以煲豬紅粥。
豬耳

豬耳係種豬肉食材，嚟自豬嘅耳仔，多數切絲，口感爽脆，整法包括有鹵水、涼拌或者麻辣噉。
蓮烈格麗芙

蓮烈格麗芙（英文：Lynn Redgrave，1943年3月8號—2010年5月2號）係一個英國女演員。
蓮絲·禾恩

蓮絲·禾恩（英文：Lindsey Vonn，1984年10月18日—）係一個美國高山滑雪運動員、電視主持。同過老虎活士拍拖。
蓮舫

蓮舫（1967年11月28號—，爸爸姓謝，阿媽姓齊藤，前夫姓村田）係臺灣裔日本政治人，而家係參議院議員、同埋立憲民主黨參議院國會對策委員長（日文：國會対策委員會）。佢曾經係日本民進黨第2任代表（黨魁）、民進黨內派閥花齊會（源於松下政經塾）成員、同埋日本參議院「新綠風會」一員。佢喺2010至2012年間係日本內閣成員，其間做過行政革新特命擔當內閣府特命擔當大臣同埋食品安全暨消費者事務擔當內閣府特命擔當大臣。2016年，佢被選為日本民進黨代表，係日本史上第一個女性同埋第一個擁有多國血統者擔任主要政黨嘅黨魁 。
蓮川壯大

蓮川壯大（1998年6月27號—）係日本足球員，司職後衞，效力過FC東京。
蓮湖區

蓮湖區係中國陝西西安一個區，總面積38平方公里，人口58萬。
蓮科

蓮科（Nelumbonaceae）係雙子葉植物綱山龍眼目下嘅一個科，現存1個屬：蓮屬（Nelumbo）。
蓮沼翔太

蓮沼翔太（1993年10月15號—）係日本足球員，司職中場，效力福島聯。
車行

車行係賣車畀用家嘅舖頭，賣嘅可以係由車廠出廠嘅新車，或者用過嘅二手車，又或者兩種一齊賣。
車菊紅

車菊紅（英文：Che Kuk-hung Catherine，1952年—2021年5月10號）係香港女保齡球員，喺1986年漢城亞運會赢得保齡球金牌，係香港第一位喺亞運會奪得金牌嘅運動員。
車賢靜

車賢靜，係大韓民國嘅一個女藝人同埋演員。
車路士

車路士（英文：Chelsea）係英文系出嗮名嘅人名，城區同事物。可以係：
維基辭典有呢個詞嘅解釋：車路士
車臣文維基百科

車臣文維基百科係維基百科協作計劃嘅車臣文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過6萬篇文。
車藝蓮

車藝蓮，係大韓民國嘅一個女藝人同埋演員。
車蠔

車蠔（Spondylus），學術上叫海菊蛤屬，係種食得嘅貝類海鮮，生物學分類係屬雙殼綱海扇蛤目海菊蛤科。雖然個名叫「蠔」，但同蠔無密切關係。
蘇木

蘇木係種樹，學名叫Caesalpinia sappan，英文叫sapan wood。蘇木係種木材，又可以做染料，又可以做藥材。
蘇杭街

蘇杭街（英文：Jervois Street），舊名乍畏街，係香港上環一條馬路，由摩利臣街開始，去到文咸東街。
蘇栢燦

蘇栢燦係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
蘇格拉底之死

蘇格拉底之死，係法國畫家雅克路易大衛嘅油畫畫作，畫嘅係蘇格拉底畀班後生仔處死，1787年畫好。
蘇格拉底式對話

蘇格拉底式對話（英文：Socratic dialogue，古希臘文：Σωκρατικὸς λόγος）係前4世紀古希臘開始有嘅一種文體，描寫蘇格拉底同第啲角色就各種哲學課題進行反覆嘅答問。
蘇朵

蘇朵（粵拼：sou1 do2），係GALA樂隊樂隊嘅主唱。
蘇杏璇

蘇杏璇（英文：So Hang Shuen，1951年10月10號—2013年6月12號）係香港甘草演員，前無綫電視女藝員，2012年香港電影金像獎最佳女配角，因糖尿病病逝，享年62歲。
蘇有朋

蘇有朋（粵拼：sou1 jau5 pang4，1973年9月11號—）係臺灣男演員兼歌手，前組合小虎隊成員。
蘇格蘭

蘇格蘭係歐洲西北部一國，係英國四個「組成國」之一。京城係愛丁堡，大埠喺格拉斯哥。佢佔有咗大不列顛島北面嘅三分之一，南面同英倫交接。
蘇格蘭南面係地勢平坦嘅低地，北面係地勢較高嘅高地，高地有因為水怪而聞名嘅尼斯湖（英文：Loch Ness）。
蘇格蘭2014年搞過一次獨立公投，結果五成五嘅投票選民選擇蘇格蘭留喺英國。
蔡德理

蔡德理係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
蔡志婷

蔡志婷，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。
蔡庭貴

蔡庭貴（英文：Craig Tsai），係臺灣音樂製作人。佢同過周杰倫、莫文蔚、蔡依林、張靚穎、黃麗玲、范逸臣、丁噹、鄧福如等歌手合作。
蔡廷鍇

蔡廷鍇（粵拼：coi3 ting4 kaai2；1892年4月15號—1968年4月25號）係中華民國嘅軍人兼政治人，廣東羅定龍巖鄉（今日嘅雲浮羅定市羅鏡鎮龍巖村）人。
佢18歲開始參軍，北伐戰爭嗰時做過國民革命軍第四軍第十師師長。1930年做過十九路軍軍長。1932年1月28號率領部隊發動一二八事變。1933年11月同李濟深、陳銘樞、蔣光鼐等人發動過福建事變。抗日戰爭期間做過第廿六集團軍總司令。中華人民共和國成立之後，先後做過中央人民政府委員、全國人大常委、國防委員會副主席、全國政協副主席、國家體育運動委員會副主任、及中國國民黨革命委員會副主席等職。
蔡志堅

蔡志堅(Calvin Choi)，香港親中派金融界人士，尚乘集團主席及創辦人。

經歷
喺2001年至2008年間，蔡志堅先後喺香港普華永道、安達信會計師事務所同埋花旗集團工作。2009年至2010年10月期間，佢任職香港普華永道公司財務部總監；之後喺2010年10月至2016年1月期間，蔡志堅喺瑞銀工作，擔任投資銀行部董事總經理。而喺瑞銀工作嘅期間，佢結識咗當時嘅中民投董事會主席董文標。到2015年，蔡志堅就以中民投代表身份被派駐去尚乘集團。喺2016年1月至2018年10月期間，佢曾經任職中國民生投資集團(中民投)總裁高級助理，並曾身兼中民投旗下中民國際香港CEO。

因違反證監會守則被禁止任職證券界
證監會進行嘅調查發現喺2014年11月至2015年12月期間，蔡志堅喺瑞銀處理嘅兩宗交易中擔任咗項目保薦人或者交易團隊成員，而同一時間佢亦參與咗呢啲交易嘅對手方嘅業務，仲提供咗超出一般客戶關係經理職責嘅協助。因此，蔡志堅有可能令自己陷入與瑞銀及／或其客戶有利益衝突嘅位置。證監會仲發現，蔡志堅無向UBS AG披露其實際或潛在嘅利益衝突。呢啲做法，違反咗證監會嘅《操守準則》同埋《企業融資顧問操守準則》。去到2023年9月，證監會對佢下禁令，禁止佢任職證券界兩年。

喺中民投任職期間非法挪用資金
曾經網上有流傳，蔡志堅喺中民投任職期間，非法挪用資金，涉資數十億元，蔡志堅喺2020年向香港媒體表示指控不實，又話自己從未擔任過中民投集團或其下屬控股子公司嘅法人代表或授權人士。
但去到喺2024年3月，中民投派人去香港，向傳媒指控蔡志堅喺2016年1月至2018年10月期間涉嫌不正當轉移資金，聲言追討85億元。
蔡康永

蔡康永（英文：Kevin Tsai，1962年3月1號—），係臺灣節目主持，2005年憑主持綜藝節目《康熙來了》攞金鐘獎綜藝節目主持人獎。
費迪南六世

費迪南六世（西班牙文：Fernando VI，1713年9月23號—1759年8月10號），係西班牙波旁王朝國王，1746年到1759年在位。
費迪南七世

費迪南七世（西班牙文：Fernando VII，1784年10月14號—1833年9月29號），係西班牙波旁王朝國王，1808年到1808年同1813年到1833年兩次在位。
費迪墨格利

費迪墨格利（英文：Freddie Mercury；1946年9月5號—1991年11月24號），曾用名法魯赫布薩拉（古吉拉特文：ફરોખ બલ્સારા，Pharōkh Balsārā），係巴斯裔英國歌手，英格蘭利物浦人。佢做過皇后樂隊結他手同埋主音歌手而出名。
費迪南德·馬可斯

費迪南德·馬可斯（西班牙文：Ferdinand Emmanuel Edralin Marcos，1917年9月11號—1989年9月28號）係菲律賓政治人，第10任菲律賓總統（1965年至1986年），第3任菲律賓總理（1978年至1981年）。
馬可斯當初因主張經濟同埋社會改革而上台，但佢本人就喺之後擔任總統期間，以實行腐敗嘅裙帶資本主義，同埋政治打壓嘅集權主義統治而響朵。1983年，佢嘅政敵阿基諾由美國返嚟菲律賓就喺馬尼拉國際機場畀人暗殺，馬可斯被質疑係幕後主腦。1986年，因為選舉舞弊搞到大型示威（人民力量革命）而被迫流亡美國夏威夷州，直到死。
佢個仔小馬可斯喺2022年當選做菲律賓總統。
費迪艾度

費迪艾度（粵拼：fai3 dik6 ngaai6 dou6，英文： Freddy Adu，1989年6月2號—）係美國男足球員，身高173 厘米，重70 千克，踢中場、前鋒，2004年出道。

葳蕤史
呢節要加長。
費迪南·哈布斯堡

費迪南·哈布斯堡（德文：Ferdinand Habsburg，1997年6月21號—）係奧地利賽車手，哈布斯堡王朝首領第一順位繼承人。

名
哈布斯堡嘅全名係「費迪南·茲沃尼米爾·馬里阿·巴爾圖斯·凱特·米哈爾·鄂圖·安塔爾·巴納姆·李安納·馮·哈布斯堡ー洛林」（德文：Ferdinand Zvonimir Maria Balthus Keith Michael Otto Antal Bahnam Leonhard von Habsburg-Lothringen）。由於佢響克羅地亞受洗，所以畀人賜名叫「Zvonimir」，係跟據克羅地亞國王狄米塔·茲沃尼米爾（英文：Demetrius Zvonimir of Croatia）嚟起。
身為哈布斯堡-洛林家族嘅第一順位繼承人，佢畀人叫做「奧地利嘅費迪南·茲沃尼米爾大公」（德文：Erzherzog Ferdinand Zvonimir von Österreich）。由於奧地利共和國響1919年頒佈嘅《廢除貴族法（德文：Adelsaufhebungsgesetz）》，所有皇室頭銜、權利都響當年畀人廢除，所以呢啲稱呼都係未畀官方承認。另外，佢響法律上嘅姓係「哈布斯堡-洛林」（德文：Habsburg-Lothringen），而唔係「馮·哈布斯堡-洛林」（德文：von Habsburg-Lothringen），因為《廢除貴族法》唔畀貴族同佢後人用「馮」（德文：von）呢個作為貴族嘅身份象徵。

早年
費迪南·哈布斯堡1997年6月21號響奧地利薩爾斯堡出世，係王朝首領卡爾·馮·哈布斯堡同收藏家法蘭絲卡·提森-博內米薩共同嘅第二個細路，有個家姐艾蕾諾爾（Eleonore）同細妹格洛麗亞（Gloria），亦係奧匈帝國最後一位皇帝卡爾一世嘅曾孫。艾蕾諾爾響2020年同比利時賽車手熱羅姆·丹布羅西奧結婚，熱羅姆自然係費迪南嘅姐夫。
同年9月20號佢響克羅地亞薩格勒布由樞機弗蘭喬·庫哈里奇施洗，教父母分別係細叔基奧格·哈布斯堡、Alois-Konstantin（英文：Alois-Konstantin, 9th Prince of Löwenstein-Wertheim-Rosenberg）、Margarita Gómez-Acebo y Cejuela（英文：Margarita Saxe-Coburg-Gotha）同埋亞妮斯·侯賽因（德文：Agnes Husslein）。
由於阿媽淨係識得講英文，所以佢自細就接受英文同德文嘅教育。父母響2003年分居。佢跟住屋企人響2004年搬到維也納，入讀多瑙河國際學校（英文：Danube International School）。

卡丁車
佢響8歲嗰陣同老豆一齊去睇卡丁車比賽，之後佢就對卡丁車產生興趣，14歲開始參加卡丁車比賽，加入奧地利車隊Speedworld Academy，賽車號係62。跟住佢又參加ROTAX初級賽、下奧地利冠軍賽、匈牙利冠軍賽、ROTAX DD2級賽等等。

雷諾方程式
自2014年開始玩雷諾方程式。佢分別參加過雷諾方程式2.0歐洲盃、雷諾方程式2.0北歐盃、雷諾方程式1.6北歐盃，攞過唔錯嘅成績。

豐田系列賽
響2015年1月同2月，佢參加咗響紐西蘭搞嘅豐田系列賽（英文：Toyota Racing Series），分別攞到第11名同第5名。

三級方程式
哈布斯堡響2019年澳門格蘭披治大賽車
2015年，佢第一次參加歐洲三級方程式公開錦標賽（英文：Euroformula Open Championship），響兩場比賽入面打入頭十。2016年，佢加入Drivex車隊參加西班牙F3錦標賽，攞到季軍。
2016年11月，佢參加個人第一次澳門格蘭披治大賽車，不過響第6圈退出。2017年佢再次參加，響最後一圈同卡馬拉（Sérgio Sette Câmara）激烈對抗，雖然哈布斯堡最後成功超越卡馬拉，但響轉入水塘北角彎嗰陣炒車令到賽車嚴重受損，最終只能以第4名完成賽事。
2017年正式升級到三級方程式，響比利時斯帕站攞到冠軍，以1勝、4次登上頒獎台嘅成績攞到年度第7名。
2018年參加國際汽車聯盟歐洲三級方程式錦標賽，但表現未好似2017年咁理想，淨係上過一次頒獎台。

DTM
2019年，佢同R-Motorsport II簽約，參加德國房車大師賽（英文：2019 Deutsche Tourenwagen Masters）（DTM），最終攞到年度第18名。2020年再次參加DTM，上過一次頒獎台，最終排名年度第10。

耐力賽
2020年，佢同Mahle Racing參加勒芒24小時虛疑耐力賽，最終排名第46位。
2021年佢加入G-Drive Racing車隊，仲參加2021亞洲勒芒系列賽（英文：2021 Asian Le Mans Series），最終同隊友雷內·賓德爾（英文：René Binder）、葉一飛（英文：Ye Yifei）一齊得到LMP2組總冠軍。同年佢又參加咗地通拿24小時耐力賽，代表 High Class Racing出賽，隊友有羅拔古必察、Dennis Andersen同Anders Fjordbach，不過因為波箱故障而未能完成比賽。
2021年2月，佢加入W Racing Team車隊，參加世界耐力錦標賽。響同年11月同隊友羅賓·夫林斯、夏爾·米萊西（英文：Charles Milesi）一齊攞到LMP2組總冠軍。哈布斯堡亦成為第一位響世界耐力錦標賽中獲得LMP2冠軍嘅奧地利人。
舊病理學院

舊病理學院，又叫前細菌學檢驗所，係香港頭一間細菌檢驗所，1906年開始用，喺香港島上環堅巷，係香港法定古蹟，而家畀香港醫學博物館用。
舊牛奶公司倉庫

舊牛奶公司倉庫（Old Dairy Farm Depot）或叫做舊牛奶公司寫字樓（Old Dairy Farm Building）喺中環下亞厘畢道同雲咸街交界，近雪廠街南。喺1981年被列為二級歷史建築，2009年12月18號改評為香港一級歷史建築。

歷史
舊牛奶公司倉庫喺1892年起，樓高3層，由牛奶公司起嘅，最初只用嚟做冰庫（但唔係雪廠街所指嘅「雪廠」），當時香港人用做冷藏嘅冰塊係從中國北部採用船運，喺離雲咸街唔遠嘅皇后大道中海邊碼頭落貨，再用人力拖運到呢個冰庫儲藏。1896年，牛奶公司將總部搬嚟呢度，並先後加起咗屠場、餡餅生產工場、牛奶分銷中心、零售冰粒雪庫、副食品工場同鍋爐間等設備。
1913年，原倉庫被翻新做咗牛奶公司總經理嘅住所。香港日治時期，日軍曾經將倉庫掠奪一空。香港重光之後，呢度做返牛奶公司總部。1982年，牛奶公司搬出倉庫，搬去鰂魚涌太古坊德宏大廈直到今日，同年香港外國記者會進駐北座，藝穗會就喺1983年12月搬入南座。
北座係香港外國記者會
南座係藝穗會
舊約聖經

《舊約聖經》（粵拼：gau6 joek3 sing3 ging1），簡稱 ｢舊約｣，天主教舊稱 ｢古經｣，泛指基督宗教聖經嘅前半部，即係對應希伯來聖經（Hebrew Bible）嘅部份，主要記錄耶穌出世前嘅大事同埋猶太歷史。
雖然舊約對應希伯來聖經，但係兩個教對書卷嘅分類並唔一致。猶太教將佢哋嘅聖經只分律法書、先知書同聖卷三類；歷史、詩歌、智慧書都歸入聖卷。
基督教同天主教有唔同嘅譯名，而有啲書卷係得天主教有包涵喺《舊約》度，基督教係無嘅。基督教版本有39卷書，而天主教版本就有46卷。小部份書卷嘅內容會有唔同、會次序唔同或者章節嘅號碼唔夾。
舊白俄羅斯文維基百科

舊白俄羅斯文維基百科，又叫傳統白俄羅斯文維基百科，係維基百科協作計劃嘅傳統白俄羅斯文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過5萬篇文。
舊英軍醫院

舊英軍醫院（英文：Old British Military Hospital）係香港舊時一間軍事醫院，喺香港島半山區波老道10號近寶雲道一帶，係駐港英軍同皇家香港警務處特別任務連提供醫療服務。而家舊英軍醫院被評為香港一級歷史建築。

歷史
舊英軍醫院級喺1903年開始起，1907年起好啟用，用以取代喺律敦治醫院現址嘅原有英軍醫院，舊英軍醫院由主樓同附屬建築物組成。1941年香港保衛戰期間，舊英軍醫院受到日本皇軍多次空襲，喺香港日治時期仍然用作醫院使用，香港重光之後仍繼續畀駐港英軍使用。1967年，喺京士柏嘅新英軍醫院落成，原址就改做香港英童學校嘅新校址。1979年，香港英童學校搬出，該處改做政府辦事處，先後俾多個香港政府部門使用，直至到1988年為止。1990年起，香港政府先後以特惠嘅租金將嗰處租畀唔同嘅非牟利機構，而家地下由中英劇團同Carmel School of Hong Kong租用，上層就由香港猶太教國際學校租用。
輝哥為食遊

《輝哥為食遊》（英文：Raymond's Taste Buds）係香港電視廣播有限公司嘅飲食節目，一共有四輯，頭三輯都係由前副廣播處長吳錫輝帶住女主持去食嘢，第四輯就由吳錫輝單飛每集約唔同嘉賓食嘢。
第一輯喺2018年3月3號到5月26號香港時間逢禮拜六19:30到20:00喺翡翠台播，由吳錫輝同黃山怡（糖妹）主持，去中山、潮汕、順德食傳統名菜。
第二輯（《輝哥為食遊II》）喺2019年7月21號到10月20號香港時間逢禮拜日23:00到23:30喺翡翠台播，由吳錫輝同林秀怡主持，去珠海、湛江、惠州、東莞、澳門食地道名菜。
第三輯（《輝哥為食遊III》）第1-9集喺2020年5月24號到7月19號香港時間逢禮拜日22:30到23:00喺翡翠台播，第10-11集喺10月3號到10月10號逢禮拜六22:30到23:00播，第12集喺11月28號禮拜六同一時段播，第13集喺2021年1月30號禮拜六同一時段播，由吳錫輝同李璧琦主持，喺香港食各式美食。呢輯雖然只係13集，但首播日子橫跨8個月，中間插播過唔同節目。
第四輯（《輝哥為食遊IV》）喺2021年5月15號到7月17號香港時間逢禮拜六23:35－00:05喺翡翠台播，第10集喺8月15號開始逢禮拜日22:30－23:00，第11-13集喺9月5號到9月26號逢禮拜日22:30－23:00，由吳錫輝主持，每集同唔同嘉賓食香港美食。

節目調動
第一輯
2018年5月19號：由於播《那年花開月正圓》大結局，所以暫停播映。
第二輯
2019年9月1號：由於播《＃後生仔同港姐傾吓偈》，所以暫停播映。
第四輯
2021年6月26號：由於播《刑偵日記解離戰鬥》，所以暫停播映。
2021年9月12號：由於播《2021香港小姐競選總決賽》，所以暫停播映。
輕鐵車廠站

輕鐵車廠站係香港輕鐵車站之一，代號020，屬於單程車票嘅第1收費區，一共有2個月台，有3條輕鐵路線途經呢個站，為輕鐵車廠站周邊地區嘅居民提供服務，設有行人天橋來往新屯門中心。

車站歷史
輕鐵車廠站填海之前係蝴蝶灣中間嘅白角，因此通車初時叫做白角站，後嚟因為附近嘅輕鐵車廠而改名。
輝瑞

輝瑞（Pfizer）係美國一間藥物製造廠，喺1849年創辦。

公司簡介
美國輝瑞藥廠係生物科研製藥公司，1849年喺美國紐約成立，一直運用嶄新科技改善健康。輝瑞藥廠發明、開發、生產並提供安全同有效嘅處方藥物，用嚟治療同預防人類同動物嘅疾病。
美國輝瑞藥廠發明、開發、嶄新治療針對攸關生命以及造成患者失能嘅疾病，生產同推廣醫治人類同動物嘅藥物。輝瑞嘅產品類別多元化，各種治療領域包括：心血管、新陳代謝、內分泌、炎症、感染、胃腸、肝臟、皮膚科、腫瘤科、中樞神經系統、眼科、泌尿科，痛症、過敏、呼吸道、疫苗、生物製劑同消費保健產品等。
輕騎兵

輕騎兵（粵拼：hing1 ke4 bing1；英文：light cavalry）係騎兵一種，指輕裝備嘅騎兵。輕騎兵因為裝備輕，機動性高，所以通常畀人安派去做偵察等要求士兵郁動快嘅任務。
輝南

輝南係中國吉林通化一個縣，總面積2276平方公里，人口35萬。
輕鬆到家

輕鬆到家（全名：深圳市輕鬆到家科技股份有限公司）喺2014年成立，係一間位於提供保潔、保姆、做飯、家電清洗等家庭服務嘅科技公司。曾志偉係其中一名投資者。
喺2022年7月，輕鬆到家爆出資金鏈斷裂風波，甚至出現有人上門要求還錢。